جە پاوە شار جە ئی وەرز گەرمای و کۆرۆنایەنە بیمارستان (چارەسەرگا)و قودسی چەنڎین ڕوێن دەستگاو فێنککەردەکەیش جە کارکەوتەن. جە ئی بارەوە ژمارێو جە نەوەشەکانو چارەسەرگاکەی جە ڕاو دەستگاکانو یاونەریەوە بە تایبەتی جە تەلگرامەنە ئاشکراشان کەردەن: جە کارکەوتەو فێنککەرەکەی سەرو نەوەشەکان و هەرمانبەرەکان بەگردی و زاروڵێ و ژەنی جە بەشو زایمانی و نەوەشێ کۆرۆنایێ بەتایبەتی کاریگەری خراپش نیانەرە و بارودۆخێوی سەخت بەسەمەبەرانێ.
ئا نەوەشێ وازیارێنێ، کاربەدەستێ پەیوەندیدارێ پاوەی بە خێرایی گرفتەکەشان پەی چارەسەر بکەرانێ و لایێ جە چارەسەرگەکەی بکەرانێوە.
بیمارستان (چارەسەرگا)و قدسی تاکە چارەسەرگاو شارستانو پاوەیەن و زیاتەر جە ٥٠ ساڵێن دروست کریان و سەرەتا ٧٠ تەختێ (قەرەوێڵێ)ش بیێنێ، ساڵەو ٢٠١٩ی نۆژەن کریانەوە و کریان  ١٠٦ تەختیی (قەرەوێڵەیی).
